भारतआवबो बांबोबाय थानाय इनफेक्सनजों जुजिनायाव गोसोआरि सान्नाय - हनाया गोखों जानायजों लोगोसे दुखु मोन्नाय , जिंगा सिनाय बायदि जेंनाफोरा गोबां बाङाइ जाबोनायखौ नुनो मोन्दों । NIMHANS नि बिथोनगिरि डा . बिएन गंगाधरआ बुंदों , जुन - जुलाइ सिमाव फसंथाना गोसोआरि जेंनाफोरजों सोमोन्दो गोनां खमैबो 2 रोजासो कल सानफ्रोमबो फैयोमोन , जाय आथिखालाव बाङाइ जानानै 1 रोजानिख्रुइबो बाङाइसिन जादों । डा . गंगाधरआ बुंबावदोंदि , बे अन्जिमाया फोरमायोदि , सुबुंफोरा करनानि जेंनाजों गोलाव सम जुजिनो थाखाय गोसोआरि बिथिंनिफ्राय थियारि जादों । हादतआव करनाजों भुगिनांदोब्लाबो सा 20 लाखनिबो बांसिन सुबुंफोरा मोजां जाफिनबाय आरो बिसोरखौ गोसोआरि गोनों जानायाव मदत होनो थाखायबो हाबाफारि सोलिहोगासिनो । बियो बुंबावदोंदि , करना इन्फेक्सन जानाय सुबुंखौ समाजयारि नेवसिगारनाय एबा आलादा नोजोरै नायनाय , गाज्रि आखु दिन्थिनाय बायदिफोराबो बाङाइ जादों । 
भारतआव 50 जौखोन्दो गोसोआरि जेंनाफोरा बाङाइ जादों